Թբիլիսիի կինոյի տան սրահում բացվելիք առաջին անհատական ցուցահանդեսին բծախնդրորեն էր պատրաստվում: Ա. Լյուբիմովի հավաստմամբ, Փարաջանովի ֆիլմերի բոլոր դրվագները գեղանկարչության օրենքներով արված գունանկարներ են, որոնցից յուրաքանչյուրը կարելի է առանձին մի շրջանակի մեջ առնելով, ցուցադրել: Ճիշտ նույն այս զուգահեռով՝ նրա բազմաժանր (գծանկար, կոլաժ և այլ) գործերի ցուցահանդեսը ֆիլմ-ներկայացում էր, որի բոլոր մանրամասները մշակել էր, նույնիսկ հրավիրված հյուրերի՝ հատկապես կանանց հարդարանքն ու հագուստն էր նախապես կանխորոշել: Զգեստի կտորը, ուսաշալի գույնը…